CELEX: 62015CN0173
Language: lv
Date: 2015-04-17 00:00:00
Title: Lieta C-173/15: Lūgums sniegt prejudiciālu nolēmumu, ko 2015. gada 17. aprīlī iesniedza Finanzgericht Düsseldorf (Vācija) – GE Healthcare GmbH/Hauptzollamt Düsseldorf

20.7.2015   
            
            
               LV
            
            
               Eiropas Savienības Oficiālais Vēstnesis
            
            
               C 236/23
            
         Lūgums sniegt prejudiciālu nolēmumu, ko 2015. gada 17. aprīlī iesniedza Finanzgericht Düsseldorf (Vācija) – GE Healthcare GmbH/Hauptzollamt Düsseldorf
   
   (Lieta C-173/15)
   (2015/C 236/32)
   Tiesvedības valoda – vācu
   
      Iesniedzējtiesa
   
   
      Finanzgericht Düsseldorf
   
   
      Pamatlietas puses
   
   
      Prasītāja: GE Healthcare GmbH
   
   
      Atbildētāja: Hauptzollamt Düsseldorf
   
   
      Prejudiciālie jautājumi
   
   
               1)
            
            
               Vai licences maksa Padomes Regulas (EEK) Nr. 2913/92 par Kopienas Muitas kodeksa izveidi (1) (MK) 32. panta 1. punkta c) apakšpunkta izpratnē var tikt iekļauta muitas vērtībā, ja nedz līguma noslēgšanas, nedz muitas parāda rašanās brīdī, kas šajā strīdā izriet no MK 201. panta 2. punkta, 214. panta 1. punkta, licences maksas rašanās nav konstatēta?
            
         
               2)
            
            
               Ja uz 1. jautājumu tiek sniegta apstiprinoša atbilde: vai licences maksa par preču zīmi MK 32. panta 1. punkta c) apakšpunkta izpratnē attiecas uz importētajām precēm, ja tā tiek maksāta arī par pakalpojumiem un kopīgās sabiedrību grupas nosaukuma būtiskākās daļas izmantošanu?
            
         
               3)
            
            
               Ja uz 2. jautājumu tiek sniegta apstiprinoša atbilde: vai licences maksa par preču zīmi MK 32. panta 1. punkta c) apakšpunkta izpratnē var būt importēto preču pārdošanas nosacījums, tās izvedot uz Kopienu, MK 32. panta 5. punkta b) apakšpunkta izpratnē, ja tās samaksu pieprasīja ar pārdevēju un pircēju saistīts uzņēmums un tā ir veikta?
            
         
               4)
            
            
               Ja uz 3. jautājumu tiek sniegta apstiprinoša atbilde un tāda licences maksa kā šajā gadījumā daļēji attiecas uz importētajam precēm un daļēji uz pakalpojumiem pēc importēšanas: vai pienācīga sadalīšana, pamatojoties vienīgi uz objektīviem un izmērāmiem datiem, atbilstoši 158. panta 3. punktam Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (2) (MKĪR), un atbilstoši MKĪR 23. pielikumā minētajai MK 32. panta 2. punkta skaidrojošajai piezīmei nozīmē, ka var tikt koriģēta tikai muitas vērtība MK 29. panta izpratnē vai arī, ja muitas vērtība nevar tikt noteikta atbilstoši MK 29. pantam, ir iespējama, nosakot muitas vērtību atbilstoši MK 31. pantam, MKĪR 158. panta 3. punktā paredzētā sadalīšana, ja vien šīs izmaksas citādi netiktu ņemtas vērā?
            
         
      (1)  OV L 302, 1. lpp.
   
   
      (2)  OV L 253, 1. lpp.